**Vyhodnotenie medzirezortného pripomienkového konania**

Nariadenie vlády Slovenskej republiky, ktorým sa dopĺňa nariadenie vlády Slovenskej republiky č. 140/2009 Z. z., ktorým sa ustanovujú podrobnosti o typovom schvaľovaní motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá v znení neskorších predpisov

|  |  |
| --- | --- |
| Spôsob pripomienkového konania | Slov-Lex: LP/2020/160 |
| Počet vznesených pripomienok, z toho zásadných | 13 /3 |
| Počet vyhodnotených pripomienok | 13 |
|  |  |
| Počet akceptovaných pripomienok, z toho zásadných | 6 /0 |
| Počet čiastočne akceptovaných pripomienok, z toho zásadných | 0 /0 |
| Počet neakceptovaných pripomienok, z toho zásadných | 7 /3 |
|  |  |
| Rozporové konanie (s kým, kedy, s akým výsledkom) | Rozporové konanie sa neuskutočnilo, keďže ÚNMS SR dňa 24.6.2020 ustúpilo od zásadnych pripomienok. |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Asociácia zamestnávateľských zväzov a združení Slovenskej republiky | 1 (1o,0z) | 0 (0o,0z) |  |  |
| 2. | Odbor aproximácie práva sekcie vládnej legislatívy Úradu vlády SR | 7 (7o,0z) | 0 (0o,0z) |  |  |
| 3. | Úrad pre normalizáciu, metrológiu a skúšobníctvo Slovenskej republiky | 5 (2o,3z) | 0 (0o,0z) |  |  |
| 4. | Úrad jadrového dozoru Slovenskej republiky | 0 (0o,0z) | 0 (0o,0z) | x |  |
| 5. | Úrad pre verejné obstarávanie | 0 (0o,0z) | 0 (0o,0z) | x |  |
| 6. | Ministerstvo obrany Slovenskej republiky | 0 (0o,0z) | 0 (0o,0z) | x |  |
| 7. | Úrad priemyselného vlastníctva Slovenskej republiky | 0 (0o,0z) | 0 (0o,0z) | x |  |
| 8. | Národná banka Slovenska | 0 (0o,0z) | 0 (0o,0z) | x |  |
| 9. | Ministerstvo vnútra Slovenskej republiky | 0 (0o,0z) | 0 (0o,0z) | x |  |
| 10. | Štatistický úrad Slovenskej republiky | 0 (0o,0z) | 0 (0o,0z) | x |  |
| 11. | Ministerstvo práce, sociálnych vecí a rodiny Slovenskej republiky | 0 (0o,0z) | 0 (0o,0z) | x |  |
| 12. | Ministerstvo pôdohospodárstva a rozvoja vidieka Slovenskej republiky | 0 (0o,0z) | 0 (0o,0z) | x |  |
| 13. | Ministerstvo životného prostredia Slovenskej republiky | 0 (0o,0z) | 0 (0o,0z) | x |  |
| 14. | Ministerstvo financií Slovenskej republiky | 0 (0o,0z) | 0 (0o,0z) | x |  |
| 15. | Protimonopolný úrad Slovenskej republiky | 0 (0o,0z) | 0 (0o,0z) | x |  |
| 16. | Ministerstvo školstva, vedy, výskumu a športu Slovenskej republiky | 0 (0o,0z) | 0 (0o,0z) | x |  |
| 17. | Generálna prokuratúra Slovenskej republiky | 0 (0o,0z) | 0 (0o,0z) | x |  |
| 18. | Ministerstvo kultúry Slovenskej republiky | 0 (0o,0z) | 0 (0o,0z) | x |  |
| 19. | Ministerstvo spravodlivosti Slovenskej republiky - Sekcia legislatívy | 0 (0o,0z) | 0 (0o,0z) | x |  |
| 20. | Úrad podpredsedu vlády Slovenskej republiky pre investície a informatizáciu | 0 (0o,0z) | 0 (0o,0z) | x |  |
| 21. | Ministerstvo zdravotníctva Slovenskej republiky | 0 (0o,0z) | 0 (0o,0z) | x |  |
| 22. | Ministerstvo zahraničných vecí a európskych záležitostí Slovenskej republiky | 0 (0o,0z) | 0 (0o,0z) | x |  |
| 23. | Ministerstvo hospodárstva Slovenskej republiky | 0 (0o,0z) | 0 (0o,0z) | x |  |
| 24. | Ministerstvo spravodlivosti Slovenskej republiky | 0 (0o,0z) | 0 (0o,0z) |  | x |
| 25. | Úrad vlády Slovenskej republiky | 0 (0o,0z) | 0 (0o,0z) |  | x |
| 26. | Úrad geodézie, kartografie a katastra Slovenskej republiky | 0 (0o,0z) | 0 (0o,0z) |  | x |
| 27. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 28. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 29. | Najvyšší súd Slovenskej republiky | 0 (0o,0z) | 0 (0o,0z) |  | x |
| 30. | Národná rada Slovenskej republiky | 0 (0o,0z) | 0 (0o,0z) |  | x |
| 31. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 32. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 33. | Združenie miest a obcí Slovenska | 0 (0o,0z) | 0 (0o,0z) |  | x |
| 34. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 35. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 36. | Republiková únia zamestnávateľov | 0 (0o,0z) | 0 (0o,0z) |  | x |
| 37. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 38. | Konferencia biskupov Slovenska | 0 (0o,0z) | 0 (0o,0z) |  | x |
| 39. | Ministerstvo dopravy a výstavby Slovenskej republiky | 0 (0o,0z) | 0 (0o,0z) |  | x |
| 40. | Asociácia priemyselných zväzov | 0 (0o,0z) | 0 (0o,0z) |  | x |
| 41. | Národný bezpečnostný úrad | 0 (0o,0z) | 0 (0o,0z) |  | x |
|  | Spolu | 13 (10o,3z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |  |
| --- | --- |
| Vysvetlivky k použitým skratkám v tabuľke: | |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **AZZZ SR** | **k predloženému návrhu** bez pripomienok | O | A |  |
| **OAPSVLÚVSR** | **Nad rámec návrhu nariadenia:** 1. Nariadenie vlády SR č. 140/2009 Z. z. vo svojich ustanoveniach používa slová „Európske spoločenstvo, členský štát Európskeho spoločenstva, právny akt Európskeho spoločenstva, typové schválenie ES“ v príslušnom gramatickom tvare. Upozorňujeme, že slovné spojenie „Európske spoločenstvo“ je neaktuálne, nakoľko dňa 1. decembra 2009 nadobudla platnosť Lisabonská zmluva, ktorou sa mení a dopĺňa Zmluva o Európskej únii a Zmluva o založení Európskeho spoločenstva (ďalej len „Lisabonská zmluva“). Na základe Lisabonskej zmluvy sa Európska únia stala právnym nástupcom Európskeho spoločenstva a právo Európskeho spoločenstva sa recipovalo do práva Európskej únie. Žiadame preto slová „Európske spoločenstvo“ v celom texte nariadenia vlády SR č. 140/2009 Z. z. a najmä tam, kde je to možné a účelné, prostredníctvom predloženého návrhu nariadenia nahradiť slovami „Európska únia“ v príslušnom gramatickom tvare a reagovať tak na platnosť Lisabonskej zmluvy. Ďalej žiadame v celom texte nariadenia vlády SR č. 140/2009 Z. z. slová „právny akt Európskeho spoločenstva“ v príslušnom gramatickom tvare nahradiť slovami „právne záväzný akt Európskej únie“ a slová „typové schválenie ES“ slovami „typové schválenie EÚ“. | O | N | Pripomienka je nad rámec predkladaného návrhu.  Smernica 2007/46/ES bola prijatá ešte pred nadobudnutím platnosti Lisabonskej zmluvy a preto sa naďalej vo všetkých udelených typových schváleniach ES v členských štátoch používa označenie „typové schválenie ES“.  Nie je možné slová „Európske spoločenstvo“ zmeniť, keďže smernica 2007/46/ES ich stále používa a používa sa to aj vo vydávaných dokladoch vo vzoroch podľa tejto smernice. |
| **OAPSVLÚVSR** | **K doložke zlučiteľnosti:** 1. V bode 3. písm. b) doložky zlučiteľnosti žiadame ako sekundárne právo, v ktorom je predmet návrhu nariadenia vlády upravený, ponechať len úplnú citáciu smernice 2007/46/ES v platnom znení a nariadenie Komisie (EÚ) 2020/... . Ostatné právne záväzné akty EÚ je potrebné z dôvodu nadbytočnosti vypustiť. | O | A |  |
| **OAPSVLÚVSR** | **Nad rámec návrhu nariadenia:** 2. V § 3 písm. b) nariadenia vlády SR č. 140/2009 Z. z. sa pod pojmom „typové schvaľovanie“ rozumie „postup členského štátu Európskych spoločenstiev (ďalej len „členský štát“)“. Keďže všetky právne záväzné akty EÚ v prílohe č. 8 k nariadeniu vlády č. 140/2009 Z. z. (transpozičná príloha) sú „Text s významom pre EHP“, je potrebné pri zmene slov „členský štát Európskych spoločenstiev“ na to reflektovať a zahrnúť nielen členské štáty EÚ, ale i štáty, ktoré sú zmluvnou stranou Dohody o Európskom hospodárskom priestore. Žiadame túto skutočnosť upraviť v návrhu nariadenia. | O | N | Pripomienka je nad rámec predkladaného návrhu.  Podľa smernice 2007/46/ES môžu typové schválenie ES udeľovať iba členské štáty a nie štáty EHP. Štáty EHP sú povinné iba akceptovať všetky udelené schválenia podľa tejto smernice, ale samotné schválenia neudeľujú. Preto pojem členský štát je uvedený správne. |
| **OAPSVLÚVSR** | **K doložke zlučiteľnosti:** 2. V bode 3 písm. b) doložky zlučiteľnosti žiadame pri citovaní smernice 2007/46/ES za slová „pre tieto vozidlá“ doplniť slová „(Rámcová smernica)“. | O | A |  |
| **OAPSVLÚVSR** | **K doložke zlučiteľnosti:** 3. V bode 4. písm. a) doložky zlučiteľnosti bude potrebné doplniť dátum účinnosti nariadenia (EÚ) 2020/... . | O | A |  |
| **OAPSVLÚVSR** | **K doložke zlučiteľnosti:** 4. V bode 4 pís. c) doložky zlučiteľnosti je uvedené, že smernica 2007/46/ES v platnom znení je v plnom rozsahu prebraná nariadením vlády SR č. 140/2009 Z. z. S uvedeným nestotožňujeme, nakoľko táto smernica je okrem nariadenia vlády SR č. 140/2009 Z. z. prebraná aj do: - zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, - zákona č. 71/1967 Zb. o správnom konaní (správny poriadok) v znení neskorších predpisov. Žiadame preto tieto právne predpisy doplniť ako ďalšie transpozičné opatrenia k smernici 2007/46/ES v platnom znení. | O | A |  |
| **OAPSVLÚVSR** | **Všeobecne k návrhu nariadenia:** Transpozičná príloha nariadenia vlády č. 140/2009 Z. z. sa dopĺňa o bod 34, ktorý znie: „Nariadenie Komisie (EÚ) 2020/…. z ....... 2020, ktorým sa mení nariadenie Európskeho parlamentu a Rady (ES) č. ktorým sa opravujú niektoré jazykové znenia smernice Európskeho parlamentu a Rady 2007/46/ES, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica), opravujú niektoré jazykové znenia nariadenia Komisie (EÚ) č. 582/2011, ktorým sa vykonáva, mení a dopĺňa nariadenie Európskeho parlamentu a Rady (ES) č. 595/2009 vzhľadom na emisie z ťažkých úžitkových vozidiel (Euro VI) a ktorým sa menia a dopĺňajú prílohy I a III k smernici Európskeho parlamentu a Rady 2007/46/ES, a opravuje dánske znenie nariadenia Komisie (EÚ) 2017/2400, ktorým sa vykonáva nariadenie Európskeho parlamentu a Rady (ES) č. 595/2009, pokiaľ ide o určovanie emisií CO2 a spotreby paliva ťažkých úžitkových vozidiel a ktorým sa mení smernica Európskeho parlamentu a Rady 2007/46/ES a nariadenie Komisie (EÚ) č. 582/2011 (Ú. v. EÚ L xxx, xx.xx.2020). Upozorňujeme, že v súlade s Legislatívnymi pravidlami vlády SR a princípmi tvorby legislatívy nie je možné v právnych predpisoch uvádzať predpisy, ktoré neboli vyhlásené v zbierke zákonov alebo publikované v Úradnom vestníku Európskych spoločenstiev alebo Úradnom vestníku Európskej únie. Je preto potrebné zvážiť vhodnosť uvádzania predmetného aktu Európskej únie v transpozičnej prílohe, a to aj z dôvodu nemožnosti posúdenia jeho správnej implementácie, keďže jeho legislatívny proces ešte nebol ukončený. | O | A | Nariadenie Komisie bolo zverejnené v Úradnom vestníku EÚ a transpozičná príloha obsahuje už správne znenie. |
| **ÚNMSSR** | **Nad rámec k celému zneniu nariadenia vlády** Žiadame v celom texte nariadenia vlády (vrátane príloh) preformulovať text uvádzajúci odkazy na technické normy v poznámkach pod čiarou tak, aby bola zachovaná dobrovoľnosť dodržiavania technických noriem, aby použitie technickej normy na splnenie základných požiadaviek nariadenia vlády nebolo jediným možným riešením, teda aby nedochádzalo k zozáväzneniu technických noriem uvedených v poznámkach pod čiarou. Odôvodnenie: Dosiahnutie súladu s priamo účinným nariadením Európskeho parlamentu a Rady (EÚ) č. 1025/2012 o európskej normalizácii, v ktorom sa norma definuje ako technická špecifikácia prijatá uznaným normalizačným orgánom, s ktorou súlad nie je povinný. Riešenie obsiahnuté v technickej norme má byť len jednou z možností ako dosiahnuť súlad s právnym predpisom, nie jediným. Technické normy sa považujú za minimálne odporúčané technické riešenie a ich dodržanie zabezpečuje používateľovi splnenie požiadaviek, ktoré z nich vyplývajú. Podľa § 3 ods. 10 zákona č. 60/2018 Z. z. o technickej normalizácii dodržiavanie slovenskej technickej normy alebo technickej normalizačnej informácie je dobrovoľné. | Z | N | Pripomienka je nad rámec predkladaného návrhu.  Vzhľadom na to, že  nariadenie vlády SR č. 140/2009 Z. z. stráca účinnosť 1.9.2020 ÚNMS SR dňa 24.6.2020 ustúpilo od zásadnej pripomienky. |
| **ÚNMSSR** | **K prílohe č. 5 nariadenia vlády SR č. 140.2009 Z. z.** V bode 2.1 navrhujeme odkaz 23 na poznámku pod čiarou prečíslovať na odkaz 13 a vypustiť poznámku pod čiarou k odkazu 23. Odôvodnenie: V poznámke pod čiarou k odkazu 13 je uvedený odkaz na identickú technickú normu ako v poznámke pod čiarou k odkazu 23. | O | N | Pripomienka je nad rámec predkladaného návrhu.  Vzhľadom na to, že  nariadenie vlády SR č. 140/2009 Z. z. stráca účinnosť 1.9.2020 ÚNMS SR dňa 24.6.2020 ustúpilo od zásadnej pripomienky. |
| **ÚNMSSR** | **K poznámkam pod čiarou** V poznámke pod čiarou k odkazu 8a odporúčame uvádzať nedatovaný odkaz na technickú normu a upraviť poznámku pod čiarou takto: „STN EN ISO/IEC 17025 Všeobecné požiadavky na kompetentnosť skúšobných a kalibračných laboratórií (ISO/IEC 17025) (01 5253).“. V poznámke pod čiarou k odkazu 11 upozorňujeme na uvedenie zrušenej technickej normy „STN EN ISO 19011 Návod na auditovanie systému manažérstva kvality a/alebo systému environmentálneho manažérstva (ISO 19011: 2002) (01 3030)“, ktorú odporúčane nahradiť platnou technickou normou a upraviť poznámku pod čiarou takto: „STN EN ISO 19011 Návod na auditovanie systémov manažérstva (ISO 19011) (01 0330).“. V poznámke pod čiarou k odkazu 12 odporúčame uvádzať nedatovaný odkaz na technickú normu a upraviť poznámku pod čiarou takto: „STN EN ISO 9001 Systémy manažérstva kvality. Požiadavky (ISO 9001) (01 0320).“. V poznámke pod čiarou k odkazu 13 upozorňujeme na uvedenie zrušenej technickej normy „STN EN ISO/IEC 17021 Posudzovanie zhody. Požiadavky na orgány vykonávajúce audit a certifikáciu systémov manažérstva (ISO/IEC 17021: 2006) (01 5257)“, ktorú odporúčame nahradiť platnou technickou normou a upraviť poznámku pod čiarou takto: „STN EN ISO/IEC 17021-1 Posudzovanie zhody. Požiadavky na orgány vykonávajúce audit a certifikáciu systémov manažérstva. Časť 1: Požiadavky (ISO/IEC 17021-1) (01 5257)“. Zároveň si dovoľujeme uviesť pre informáciu aj ďalšie časti tejto technickej normy „STN EN ISO/IEC 17021-2 Posudzovanie zhody. Požiadavky na orgány vykonávajúce audit a certifikáciu systémov manažérstva. Časť 2: Požiadavky na kompetentnosť pre audit a certifikáciu systémov environmentálneho manažérstva (ISO/IEC 17021-2) (01 5257)“ a „STN EN ISO/IEC 17021-3 Posudzovanie zhody. Požiadavky na orgány vykonávajúce audit a certifikáciu systémov manažérstva. Časť 3: Požiadavky na kompetentnosť pre audit a certifikáciu systémov manažérstva kvality (ISO/IEC 17021-3) (01 5257)“. Ak sa majú citovať všetky časti, používa sa termín „súbor STN EN ISO/IEC 17021“. Ak ide o konkrétnu časť odporúčame uviesť odkaz na túto normu v tvare uvedenom vyššie. V poznámke pod čiarou k odkazu 18 upozorňujeme na uvedenie zrušenej technickej normy „STN EN ISO/IEC 17011:2005 Posudzovanie zhody. Všeobecné požiadavky na akreditačné orgány akreditujúce orgány posudzovania zhody (ISO/IEC 17011: 2004)“, ktorú odporúčane nahradiť platnou technickou normou a upraviť poznámku pod čiarou takto: „STN EN ISO/IEC 17011 Posudzovanie zhody. Požiadavky na akreditačné orgány akreditujúce orgány posudzovania zhody (ISO/IEC 17011) (01 5210).“. V poznámke pod čiarou k odkazu 22 upozorňujeme na uvedenie zrušenej technickej normy „STN EN ISO/IEC 17020 Všeobecné kritériá činnosti orgánov rozličných typov vykonávajúcich inšpekciu (ISO/IEC 17020: 1998)“, ktorú odporúčame nahradiť platnou technickou normou a upraviť poznámku pod čiarou takto: „STN EN ISO/IEC 17020 Posudzovanie zhody. Požiadavky na činnosť rôznych typov orgánov vykonávajúcich inšpekciu (ISO/IEC 17020) (01 5260).“. Odôvodnenie: Dosiahnutie súladu s platnou sústavou slovenských technických noriem a s pravidlami uvádzania odkazov na technické normy v technických predpisoch v súlade s Legislatívnymi pravidlami vlády SR. Odporúčame uvádzanie nedatovaných odkazov v poznámkach pod čiarou. V prípade nedatovaného odkazu na technickú normu platí vždy aktuálne znenie. Informujeme, že platnosť technických noriem si možno overiť na webovom sídle ÚNMS SR na verejne dostupnom Portáli noriem https://www.sutn.sk/eshop/public/search.aspx. | O | N | Pripomienka je nad rámec predkladaného návrhu.  Vzhľadom na to, že  nariadenie vlády SR č. 140/2009 Z. z. stráca účinnosť 1.9.2020 ÚNMS SR dňa 24.6.2020 ustúpilo od zásadnej pripomienky. |
| **ÚNMSSR** | **Nad rámec k § 40 ods. 1 a poznámke pod čiarou k odkazu 17** Zásadne žiadame upraviť znenie § 40 ods. 1 nasledovne: „Kvalifikácia uvedená v § 39 sa preukazuje osvedčením o akreditáciixx) vydaným akreditačným orgánom17) na základe správy o posúdení.“. Poznámky pod čiarou xx a 17 znejú: „xx) § 2 písm. d) zákona č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov. 17) § 9 ods. 3 zákona č. 505/2009 Z. z.“. Alternatívne ak činnosť uvedenú v § 40 ods. 1 môžu vykonávať aj zahraničné subjekty, navrhujeme nasledujúce znenie: „Kvalifikácia uvedená v § 39 sa preukazuje osvedčením o akreditáciixx) vydaným Slovenskou národnou akreditačnou službou17) alebo vnútroštátnym akreditačným orgánom iného členského štátu alebo zmluvného štátuxy) na základe správy o posúdení.“. Poznámky pod čiarou xx, xy a 17 znejú: „xx) § 2 písm. d) zákona č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov. xy) Čl. 2 ods. 11 nariadenia Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93. 17) § 9 ods. 3 zákona č. 505/2009 Z. z.“. Odôvodnenie: Pojem akreditujúca osoba sa v legislatíve nepoužíva. Zaužívaným legislatívnym pojmom je akreditačný orgán v zmysle zákona č. 505/2009 Z. z., ako aj podľa čl. 4 priamo účinného nariadenia Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93. Jediným akreditačným orgánom v Slovenskej republike je Slovenská národná akreditačná služba podľa § 9 ods. 3 zákona č. 505/2009 Z. z. Zároveň v poznámke pod čiarou k odkazu 17 je uvedený neaktuálny odkaz na zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov, ktorý už bol zrušený. | Z | N | Pripomienka je nad rámec predkladaného návrhu.  Vzhľadom na to, že  nariadenie vlády SR č. 140/2009 Z. z. stráca účinnosť 1.9.2020 ÚNMS SR dňa 24.6.2020 ustúpilo od zásadnej pripomienky. |
| **ÚNMSSR** | **Nad rámec k prílohe č. 6** Zo znenia bodu 1.3 nie je zrejmé, či sa pod pojmom „akreditujúca osoba“ má na mysli akreditovaná osoba podľa § 2 písm. c) zákona č. 505/2009 Z. z. o akreditácii orgánov posudzovania zhody a o zmene a doplnení niektorých zákonov (ďalej len „zákon č. 505/2009 Z. z.") alebo akreditačný orgán, ktorým je Slovenská národná akreditačná služba podľa § 9 ods. 3 zákona č. 505/2009 Z. z. Z uvedeného dôvodu žiadame nahradiť slová „akreditujúca osoba“ niektorým z vyššie uvedených pojmov používaných v zákone č. 505/2009 Z. z. Odôvodnenie: Aktuálne znenie nie je dostatočne jasne a určito formulované, pričom môže dôjsť k právnej neistote adresáta právnej normy. | Z | N | Pripomienka je nad rámec predkladaného návrhu.  Vzhľadom na to, že  nariadenie vlády SR č. 140/2009 Z. z. stráca účinnosť 1.9.2020 ÚNMS SR dňa 24.6.2020 ustúpilo od zásadnej pripomienky. |